Stéphane Udry

De Stéphane Udry, gebuer am Joer 1961 zu Sion, ass e Schwäizer Astronom. Hien ass fir seng Entdeckunge vun Exoplanéite bekannt ginn. Hie war bei der Entdeckung vu ville Planéite bedeelegt, dorënner och de Gliese 581 c, den éischten extrasolare Planéit, op deem méiglecherweis flësseg Waasser (an domat och Liewen) existéiere kënnt.

Säi Liewen
De Stéphane Udry huet säin Doktertitel 1992 an der Universitéit Genf gemaach. Duerno huet hien zwee Joer an der Rutgers University zu New Jersey (USA) geschafft. Spéider ass hien nees zeréck op Genf komm an huet als wëssenschaftleche Mataarbechter am Team vum Michel Mayor (dem Entdecker vum éischten Exoplanéit, 51 Peg) geschafft. 2007 gouf hien zum Professer un der Fakultéit fir Naturwëssenschafte vun der Universitéit Genf beruff.

Aarbecht

Am Ufank vu senger Carrière beschäftegt sech den Udry mat der Dynamik vu Galaxien. Säin Haaptaarbechtsgebitt ass awer haut d'Moosse vu radiale Vitessen vun anere Stäre fir sou extrasolar Planéiten ze fannen. De Stéphane Udry war bis elo bei 84 Exoplanéitenentdeckunge bedeelegtListe der Exoplaneten, déi vum "Geneva Extrasolar Planet Search Programm" entdeckt goufen. Dorënner ass och de Planéit Gliese 581 c, deen éischte bis elo entdeckten äerdänleche Planéit, op deem méiglecherweis och flëssegt Waasser existéiere kënnt.

 Kuckt och 
Exoplanéit

 Um Spaweck 
  Homepage des "Geneva Extrasolar Planet Search Programmes"
  ESO Press Release:  Astronomers Find First Earth-like Planet in Habitable Zone (25. April 2007)

Kategorie:Schwäizer Astronomen
Kategorie:Gebuer 1961